Bafana-afrigter “baie goed met sy werk” – ZumaPresident Jacob Zuma President Jacob Zuma het Bafana Bafana en die afrigter Gordon Igesund ondersteun nadat Fikile Mbalula, minister van sport, die span Maandag skerp gekritiseer het, het SAfm Dinsdag berig. “Ons is wel bewus daarvan dat sekere mense die spel van die nasionale sokkerspan kritiseer ná hul nederlaag teen Nigerië,” het die president aan die uitsaaier in isiZulu gesê. “Sommige mense wil hê die span moet ontbind, maar dit het baie verbeter en benodig ons ondersteuning. Die huidige afrigter weet wat hy doen en is baie goed met sy werk. Die feit dat die span verloor het beteken niks nie, want ander spanne verloor ook.” Mbalula het Bafana Bafana skerp gekritiseer nadat hulle Sondagaand 3-1 teen Nigerië verloor het en uit die Afrikanasies-kampioenskap geskakel is. Hy het onder andere gesê die span is ŉ spul verloorders wat geen respek vir die land of enigiemand anders het nie. Hy het verder gesê die span is net ŉ spul “ondraaglike, nuttelose individue wat net geld soek”. Lees meer hier. – SAPA